Marty Natalegawa

Dr. Raden Marty Muliana Natalegawa, M.Phil, B.Sc () nyaéta Duta Indonésia pikeun PBB saprak 5 Séptémber 2007. Manéhna kungsi jadi juru wicara Departemen Luar Nagri Républik Indonésia. Saméméh meunang pancén minangka Duta di PBB, manéhna téh jadi Duta Indonésia pikeun Inggris jeung Irlandia saprak 11 Nopémber 2005 nepi ka 5 Séptémber 2007. Marty boga pangalaman dina dunya diplomasi internasional.

Dina bulan Nopémber 2007, Marty meunang kapercayaan penting minangka Présidén Déwan Kéamaan PBB.

Marty nyaéta lulusan Australian National University dina taun 1993 kalayan gelar doktor. Saméméhna, manéhna kungsi nyuprih élmu di London School of Economics, Universitas Cambridge, Inggris. Sanggeus ngahontal strata dua di Inggris, manéhna ngamimitian digawé di Departemén Luar Nagari dina taun 1986.

Manéhna ogé kungsi nyekel kalungguhan minangka kapala delegasi nagara pikeun sajumlah konferénsi internasional, interaliansi jeung Perserikatan Bangsa-bangsa (PBB), Gerakan Non-blok, konferénsi organisasi Islam, sarta ASEAN. Manéhna ogé kungsi jadi délegasi Indonésia pikeun Déwan Kaamanan PBB sarta dialog trilateral di Timor Timur sarta Diréktur Jéndral ASEAN (2003-05). 

Présidén Susilo Bambang Yudhoyono nunjuk manéhna jadi Menteri Luar Negeri dina Kabinét Indonésia Bersatu kadua, ngaganti pajabat saacanna Hassan Wirajuda. Manéhna dilantik dina 22 Oktober 2009.

Ti pernikahanana jeung Sranya Bamrungphong, manéhna meunangkeun tilu urang anak, nyaéta Annisa, Anantha jeung Andreyka.

Rujukan 

 "Marty Natalegawa Raih "PR Society Award 2004"", Harian Pelita, 26 Januari 2005 (Salinan Google)
 "Kalau Bisa Dipersulit, Mengapa Dipermudah?", KOMPAS, 6 Juli 2003
 "Marty Natalegawa: Saya Bangga Bisa Mewakili Bangsa Indonesia di Forum Internasional", Era Muslim, 3 Februari 2005

Duta Indonésia
Inohong ti Bandung
Mentri Luar Negri Indonésia